《淳祐七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得风字》
宋代·陈南

自叹年馀七十翁，道山重上摄高风。一封疏奏胆如斗，三请投闲气直虹。

宪节可能摅蕴抱，男儿到底要英雄。江皋父老如相问，为说吾今计亦东。

作者简介：陈南，理宗淳祐七年（一二四七）为著作郎（《蔡氏九儒书》卷八《久轩集》附录）。